ToekomsVenster: Vooraand van Jesus se hemelvaart | Maroela Media
Aan die vooraand van Jesus se hemelvaart en vertrek van die aarde af, verseker Hy die ontstelde dissipels Sy weggaan is voordelig vir hulle. Na sy mensheid, kon Jesus net op een plek wees. Die Heilige Gees sal egter woning maak in elke ware gelowige en derhalwe Jesus teenwoordig stel, ongeag waar gelowiges hulle bevind. Deur die Heilige Gees is die lewende Christus oral en altyd teenwoordig. Die Heilige Gees leer en begelei ons. Hy is die Trooster en tree vir elke gelowige by die Vader in. Hy verteenwoordig dus die belange van elke gelowige by God die Vader. Hy verteenwoordig ook die Vader by elke Christen deur van hulle Sy woning te maak. Dis heerlik om die Heilige Gees toe te laat in ŉ mens se lewe en optrede.
Dankie Here dat U altyd by ons is! Amen!
Dankie vir Maroela vir die pos van gedagte van die dag dit is kos vir die siel en inspereer . Ek kan nie wag om die werk tekom om net weer nog kos tekry dankie